61981C0136
ΠΡΟΤΆΣΕΙΣ ΤΟΫ ΓΕΝΙΚΟΫ ΕΊΣΑΓΓΕΛΈΩΣ
SIR GORDON SLYNN
ΠΟΫ ΆΝΕΠΤΫΧΘΗΣΑΝ ΣΤΊΣ 22 'ΙΟΥΝΊΟΥ 1982 (
1
)
Κύριε πρόεορε,
Κύριοι δικαστές,
Ἡ παρούσα υπόθεση άφορα προσφυγή πού ἤσκησε ἡ 'Επιτροπή, δυνάμει τοῦ άρθρου 169 τῆς συνθήκης ΕΟΚ, καί μέ τήν ὁποία ζητεῖ νά ἀναγνωρισθεί ὅτι ἡ 'Ιταλική Δημοκρατία, παραλείποντας νά λάβει τά ἀναγκαία μέτρα γιά τήν συμμόρφωση τῆς πρός τήν δεύτερη ὁδηγία τοῦ Συμβουλίου (77/91, τῆς 13ης Δεκεμβρίου 1976, ΕΕ ειδ. ἔκδ. 06/001, σ. 230), περί εναρμονίσεως τοῦ ἑταιρικοῦ δικαίου, εντός τῆς προβλεπομένης σχετικώς προθεσμίας πού τάσσει τό άρθρο 43 τῆς ἀνωτέρω ὁδηγίας, παρέβη τίς υποχρεώσεις πού υπέχει ἐκ τῆς συνθήκης. Ή σχετική προθεσμία ἔληξε τήν 16η Δεκεμβρίου 1978, δύο έτη μετά τήν κοινοποίηση της ὁδηγίας στά κράτη μέλη.
Οὔτε κατά τήν έγγραφη διαδικασία ούτε μέ τίς προφορικές παρατηρήσεις τῆς ἡ 'Ιταλική Δημοκρατία ἠρνήθη ὅτι παρέλειψε νά συμμορφωθεί πρός τήν ὁδηγία. Διηυκρίνισε πάντως ὅτι κατά τήν έβδομη κοινοβουλευτική περίοδο κατετέθη νομοσχέδιο μέ τό όποιο ἐπεδιώκετο ἡ εκτέλεση τῆς ὁδηγίας, ἀλλ᾿ ἡ ψήφιση του κατέστη ἀδύνατη πρό της διαλύσεως τοῦ Κοινοβουλίου τό 1979. Παρόμοιο νομοσχέδιο κατετέθη καί κατά τήν επομένη όγδοη κοινοβουλευτική περίοδο, τήν 4η ἡ 24η Σεπτεμβρίου 1979, καί, ἀφοῦ ἐξητάσθη ἀπό τίς ἀρμόδιες επιτροπές, ἐψηφίσθη νομοτύπως ἀπό τήν Γερουσία στίς 16 'Ιουλίου 1980. 'Επί τοῦ παρόντος συζητείται στην Βουλή. Ή ιταλική κυβέρνηση έχει ζητήσει επανειλημμένως τήν ταχεία περάτωση τῆς κοινοβουλευτικῆς διαδικασίας καί έχει παράσχει τήν διαβεβαίωση ὅτι ἡ ἐν λόγω ὁδηγία θά εφαρμοσθεί τό ταχύτερο δυνατόν.
Κατά τήν άποψη μου, υφίσταται παγία νομολογία τοῦ Δικαστηρίου, σύμφωνα μέ τήν ὁποία τά κράτη μέλη δέν δύνανται νά επικαλούνται τήν πρακτική ἡ τίς περιστάσεις πού ὑφίστανται στην εσωτερική έννομη τάξη τους, γιά νά δικαιολογήσουν τήν μή συμμόρφωση τους πρός τίς υποχρεώσεις πού υπέχουν ἐκ τῶν ὁδηγιών.
Φρονώ συνεπώς ὅτι τό Δικαστήριο ὀφείλει νά ἐκδώσει ἐν προκειμένω τήν ἀναγνωριστική ἀπόφαση πού τον) ζητεί ἡ Ἐπιτροπή καί νά καταδικάσει τήν 'Ιταλική Δημοκρατία στά δικαστικά έξοδα.
(
1
)	Μετάφραση ἀπό τά ἀγγλικά.